זאין מאליק

זיין ג'יעבאד מאליק (באנגלית: Zain Javadd Malik; נולד ב-12 בינואר 1993), המוכר בשם הבמה "זאין" (Zayn), הוא זמר ופזמונאי אנגלי. התפרסם בשנת 2010 כאשר השתתף בתוכנית "X פקטור בריטניה". לאחר שנפסל כזמר סולו, הוחזר לתחרות יחד עם ארבעה מתחרים נוספים שהקימו להקה, שלאחר מכן נודעה בשם "ואן דיירקשן". בזמן היותו חבר בקבוצה יצאו ארבעה אלבומים משותפים ללהקה. מאליק התפצל מהלהקה ב-25 במרץ 2015 וחתם על חוזה הקלטות אישי עם חברת התקליטים תקליטי RCA. במהלך תקופה זו החל לאמץ את סגנון המוזיקה R&B. עם הוצאת אלבום הבכורה Mind of Mine בשנת 2016 הפך לאמן הבריטי הראשון שאלבום הבכורה שלו הופיע במקום הראשון במצעדים בבריטניה ובארצות הברית כאחד. הוא זכה לשבחים רבים על אלבומו, ואף זכה בפרס המוזיקה האמריקאית ובפרס המוזיקה של בילבורד. מאליק נולד בברדפורד, מערב יורקשייר שבממלכה המאוחדת למשפחה מוסלמית. אביו הוא יאסר מאליק, בריטי ממוצא פקיסטני. אמו, טרישה בראנן מאליק, היא אנגלייה שהתאסלמה לפני נישואיה. למאליק אחות גדולה בשם דוניה, ושתי אחיות צעירות, וואליה וסאפא. הוא גדל במשפחה המשתייכת למעמד הפועלים, ובשכונת פועלים. מאליק החל לכתוב מוזיקת ראפ כשהיה תלמיד בבית הספר, והופיע בפעם הראשונה מול קהל כשהזמר ג'יי שון ביקר בבית ספרו. בגיל 15–17 עסק באיגרוף. לפני שהחל בקריירת המוזיקה, תכנן להיות מורה לאנגלית. בשנת 2016 הופיע מאליק במדד ה-BoF500 של Imran Amed הממפה את האנשים המשפיעים ביותר בתחום האופנה. בינואר 2017 שחרר קו הנעלה יחד עם המעצב ג'וזפה זנוטי. ב-19 ביוני 2017 הוציא ליין אופנה בעיצובו למותג ורסצ'ה. בספטמבר 2018 הוציא קולקציית תיקים בעיצובו עבור חברת האופנה הענקית kooples. בשנת 2010 השתתף בתוכנית X פקטור הבריטית. לאחר שנפסל כזמר סולו, הוחזר לתחרות, יחד עם ארבעה מתחרים נוספים, ליצירת הלהקה ואן דיירקשן. כשהיה בלהקה יצאו ארבעה אלבומים משותפים ללהקה. במרץ 2015 חתם מאליק חוזה הקלטות אישי עם חברת התקליטים תקליטי RCA. במהלך תקופה זו החל לאמץ את סגנון המוזיקה R&B, סגנון המוזיקה המוביל כעת בעולם. עם הוצאת אלבום הבכורה Mind of Mine בשנת 2016 הפך לאמן הבריטי הראשון שאלבום הבכורה הופיע במקום הראשון במצעדים בבריטניה ובארצות הברית כאחד. הוא זכה לשבחים רבים על אלבומו ואף זכה בפרס המוזיקה האמריקאית ובפרס המוזיקה של בילבורד. באמצע שנת 2017, הכריז מאליק ביחד עם סיה כי עתיד לצאת שיתוף פעולה בין שניהם. לאחר מכן, פרסמו השניים את עטיפת הסינגל ושמו היה, "Dusk Till Dawn". שיתוף הפעולה זכה להצלחה רבה בעולם, ואף נכנס למצעדים רבים. ב-10 בספטמבר השיר הגיע ל-1B צפיות, ודורג כשיר ה-40 הכי מהיר להגיע למספר זה. ב-14 בדצמבר, הוציא את אלבומו השני הנקרא "Icarus Falls". במאי 2019 הוציא זאין גרסה חדשה לשיר "A Whole New World", שהוא שיר הנושא של חידוש הסרט אלדין. ב-26 בספטמבר 2019, הופיע בגרסת הרמיקס של השיר "Trampoline" של שהאד (אנ'). בשנת 2021, מאליק הוציא את אלבום האולפן השלישי שלו Nobody Is Listening. ב-21 ביולי 2023 הוציא את הסינגל "Love Like This". ב-17 במאי 2024, הוציא את אלבום האולפן הרביעי שלו Room Under the Stairs. ב-2013 הוא התארס לזמרת האנגלייה פרי אדוארדס, לאחר שנתיים של זוגיות, אך ב-2015 נפרדו. מאליק היה בזוגיות עם הדוגמנית האמריקאית ג'יג'י חדיד, משנת 2015. בספטמבר 2020, נולדה לזוג בת. באוקטובר 2021 פורסם שהשניים נפרדו לאחר שזאין הכה את אמה של חדיד. מאליק סיפר כי סבל מהפרעת אכילה בסוף שנת 2014 וב-2015. לדבריו, הפרעת האכילה נגרמה מרצון לשליטה על משהו בחייו. ב-2014, במהלך מבצע צוק איתן, צייץ מאליק ברשתות החברתיות "FreePalestine#" (שחררו את פלסטין) בטוויטר, מה שגרר תגובות כועסות ומרתיעות כלפיו. מאז הוא נמנע מלפרסם בציבור את דעותיו הפוליטיות. ב-2017 סיפר מאליק שהוא מגדיר עצמו בתור "מוסלמי לא אדוק". אולם ב-2018 בריאיון ל"ווג" בגרסתו הבריטית, ציין כי הוא התרחק מדת האסלאם בה גידלו אותו הוריו. 2016: Mind of Mine 2018: Icarus Falls 2021: Nobody Is Listening 2024: Room Under the Stairs מדיה וקבצים בנושא זאין מאליק בוויקישיתוף אתר האינטרנט הרשמי של זאין מאליק (באנגלית) זאין מאליק, ברשת החברתית פייסבוק זאין מאליק, ברשת החברתית אקס (טוויטר) זאין מאליק, ברשת החברתית אינסטגרם זאין מאליק, ברשת החברתית טיקטוק זאין מאליק, ברשת החברתית VK זאין מאליק, סרטונים בערוץ היוטיוב זאין מאליק, במסד הנתונים הקולנועיים IMDb (באנגלית) זאין מאליק, באתר אפל מיוזיק (באנגלית) זאין מאליק, באתר ספוטיפיי זאין מאליק, באתר סאונדקלאוד (באנגלית) זאין מאליק, באתר Last.fm (באנגלית) זאין מאליק, באתר AllMusic (באנגלית) זאין מאליק, באתר MusicBrainz (באנגלית) זאין מאליק, באתר דיזר זאין מאליק, באתר Discogs (באנגלית) זאין מאליק, באתר Songkick (באנגלית) זאין מאליק, באתר Genius זאין מאליק, באתר בילבורד (באנגלית) Mum Direction: Meet the mums who made 1D the men they are now Mum Direction: Zayn Malik's mother on raising a pop star The BoF500 is more diverse than ever with an impressive 86 members hailing from the UK Jason Lipshutz, Zayn’s ‘Room Under the Stairs’: All 15 Songs Ranked, Billboard, ‏2024-05-20 (באנגלית אמריקאית) ג'יג'י חדיד וזאיין מאליק נפרדו, באתר ‏מאקו‏, 13 במרץ 2018 Zayn Malik’s Instagram post: “Our baby girl is here, healthy and beautiful🙏🏽❤️ to try put into words how i am feeling right now would be an impossible task. The love I…”, Instagram (באנגלית) אחרי שהכה את אימה: ג'יג'י חדיד וזאין מאליק נפרדו, באתר וואלה, 29 באוקטובר 2021 זאיין מאליק מודה: סבלתי מהפרעות אכילה, באתר ‏מאקו‏, 1 בנובמבר 2016 Ritman, Alex (29 ביולי 2014). "One Direction's Zayn Malik Barraged With Death Threats After '#FreePalestine' Tweet". Billboard. נבדק ב-25 בפברואר 2016. {{cite news}}: (עזרה) "Zayn (2016 Cover Story)". Complex. נבדק ב-21 במרץ 2016. {{cite web}}: (עזרה) Interviewer: "You’ve been tight-lipped about your relationship with Gigi Hadid. You’re a huge pop star and the person you’re with is also very much in the spotlight. Are you getting used to it?" Malik: "Nah. I try to keep the two very separate. I try to, as much as I can. But there’s only so much you can do." "Zayn Malik on girlfriend Gigi Hadid and why you can't f*** with Versace". Evening Standard (באנגלית בריטית). נבדק ב-12 בספטמבר 2017. {{cite news}}: (עזרה) Zayn Malik wants to study English